Na podlagi 8. člena Pravilnika o sofinanciranju letnega programa športa v Občini Sv. Jurij v Slov. goricah (MUV št. 34/2009) in Odloka o proračunu Občine Sv. Jurij v Slov. goricah za leto 2023 (MUV št. 23/2022) in Letnim programom športa v Občini Sv. Jurij v Slov. goricah za leto 2023, sprejetim na 3. redni seji Občinskega sveta Občine Sv. Jurij v Slov. goricah, dne 09.03.2023, Občina Sv. Jurij v Slov. goricah objavlja

**JAVNI RAZPIS**

**za sofinanciranje programov športa v Občini Sv. Jurij v Slov. goricah za leto 2023**

1. **Naziv in sedež naročnika:** Občina Sv. Jurij v Slov. goricah, Jurovski Dol 70/b, 2223 Jurovski Dol, telefon: 02/729 52 50, faks: 02/729 52 55, e-pošta: [obcina@obcinajurij.si](mailto:obcina@obcinajurij.si)
2. **Predmet javnega razpisa je sofinanciranje naslednjih vsebin v naslednjih višinah:**

|  |  |  |
| --- | --- | --- |
| **PROGRAMI:** | **SREDSTVA V €** | **v**  **%** |
| **ŠPORTNA VZGOJA OTROK, MLADINE IN ŠTUDENTOV:** | **2.664,00** | 25,37 |
| 1. Športna vzgoja šoloobveznih otrok | **378,00** |  |
| * Naučimo se plavati 10- urni program plavanja za otroke v starosti 6-8 let   + prevoz   + vstopnina na bazen | 378,00  283,00  95,00 |  |
| 1. Športna vzgoja otrok, usmerjenih v kakovostni in vrhunski šport (6-15 let)  * za strokovni kader * za materialne stroške programov | **1.143,00**  790,00  353,00 |  |
| 1. Športna vzgoja mladine, usmerjene v kakovostni in vrhunski šport (15-20 let)  * za strokovni kader in objekt | **1.143,00**  1.143,00 |  |
| KAKOVOSTNI ŠPORT   * materialni stroški | **3.402,00** | 32,40 |
| ŠPORTNA REKREACIJA   * najem objekta in strokovni kader | **1.593,00** | 15,17 |
| RAZVOJNE IN STROKOVNE NALOGE:   * 1. usposabljanje, izpopolnjevanje kadrov v športu | **472,00** | 4,50 |
| ŠPORTNE PRIREDITVE | **378,00** | 3,60 |
| DELOVANJE DRUŠTEV   * kakovostni šport * rekreativni šport | **1.991,00**  1.584,00  407,00 | 18,96 |
| **SKUPAJ:** | **10.500,00** | **100,00** |

OŠ J. Hudalesa Jurovski Dol zagotovi prednostno uporabo telovadnice prijaviteljem iz Občine Sv. Jurij v Slov. goricah.

1. **Na javni razpis se lahko prijavijo:**

* športna društva,
* športna združenja in zveze,
* zavodi, gospodarske družbe, zasebniki in drugi organizacije, ki so na podlagi zakonskih predpisov organizirane za opravljanje dejavnosti na področju športa,
* vrtci in osnovne šole,
* organizacije invalidov, ki izvajajo športni program za invalide.

1. **Pogoji, ki jih morajo izpolnjevati prijavitelji:**

* so registrirani in organizirani v skladu z veljavnimi predpisi,
* izvajajo športne programe, namenjene občanom Občine Sv. Jurij v Slov. goricah,
* njihova glavna dejavnost je izvajanje športnih programov,
* imajo zagotovljene materialne, prostorske, kadrovske in organizacijske pogoje za uresničitev načrtovanih športnih aktivnosti,
* imajo urejeno evidenco o članstvu (velja za društva),
* imajo sedež v občini Sv. Jurij v Slov. goricah (razen športna združenja in zveze)

1. **Merila in kriteriji za dodelitev sredstev**

Za ocenjevanje programov športa se upoštevajo merila in kriteriji, določeni v Pravilniku o sofinanciranju letnega programa športa v Občini Sv. Jurij v Slov. goricah v členih od 24. do 53.

1. **Obdobje porabe sredstev**

Dodeljena sredstva izvajalcem morajo biti porabljena v letu 2023 za namene, za katere so bila dodeljena.

1. **Razpisna dokumentacija**

Razpisna dokumentacija je na razpolago na spletnih straneh Občine Sv. Jurij v Slov. goricah ([www.obcinajurij.si](http://www.obcinajurij.si), rubrika **»Javni razpisi«)** in na oglasni deski občine. V času uradnih ur se lahko razpisno dokumentacijo prevzame osebno v sprejemni pisarni občine.

1. **Rok in način oddaje vlog**

Vloge na razpis morajo biti predložene najkasneje do 14.04.2023 do 12. ure oz. poslane po pošti s poštnim žigom najkasneje do vključno 14.04.2023 na naslov:

**Občina Sv. Jurij v Slov. goricah**

**Jurovski Dol 70/b**

**2223 Jurovski Dol**

Vloge, oddane po preteku razpisnega roka se zavržejo.

Vloge, izpolnjene na razpisnih obrazcih morajo biti izpolnjene in oddane z vsemi prilogami ter dostavljene v zaprti kuverti z oznako:

**»NE ODPIRAJ – VLOGA NA JAVNI RAZPIS ZA SOFINANCIRANJE PROGRAMOV ŠPORTA 2023«.** Na hrbtni strani vloge mora biti naveden naziv in naslov prijavitelja.

1. **Postopek dodelitve in rok, v katerem bodo prijavitelji obveščeni o izidu razpisa:**

Odpiranje prejetih vlog za dodelitev sredstev vodi komisija po vrstnem redu, v katerem so bile le-te predložene. Prijavitelji, ki bodo oddali nepopolne vloge, bodo pozvani k dopolnitvi. Vloge, ki ne bodo dopolnjene v roku 8 dni od prejema poziva, se s sklepom zavržejo.

S strani komisije bo opravljeno vrednotenje popolnih vlog po merilih in kriterijih iz javnega razpisa. Sklepi o izboru in obvestila o ne izboru bodo izdana najkasneje v roku 30 dni po zaključku javnega razpisa. V roku 8 dneh od prejema sklepa se morajo izbrani izvajalci odločiti o podpisu pogodbe ali pritožbi zoper sklep. Z izbranimi izvajalci bodo sklenjene pogodbe, v katerih bodo opredeljene medsebojne pravice in obveznosti glede izvedbe projektov.

1. **Kontaktna oseba za dodatne informacije:**

Franc Bele, e-pošta: [franc.bele@obcinajurij.si](mailto:franc.bele@obcinajurij.si), tel.: 02/729 52 54, faks: 02/ 729 52 55.

Jurovski Dol, 14.03.2023

Zadeva: 671-2/2023-3

Občina Sv. Jurij v Slov. goricah

**Peter ŠKRLEC**

Župan